สถานการณ์โควิด-19 ในประเทศไทย วันนี้พบผู้ป่วยรายใหม่เพิ่ม 65 ราย
เพจศูนย์ข้อมูลโควิด-19 รายงานสถานการณ์โควิด-19 ในประเทศไทยวันนี้ (7 มี.ค. 64 ) พบผู้ป่วยรายใหม่เพิ่มขึ้น 65 ราย แบ่งเป็นผู้ติดเชื้อในประเทศ 60 ราย และติดเชื้อจากต่างประเทศ 5 ราย ส่งผลให้จำนวนผู้ป่วยยืนยันสะสมในปัจจุบันอยู่ที่ 26,370 ราย รักษาหายป่วยแล้ว 25,744 ราย ไม่มีผู้เสียชีวิตเพิ่ม ทำให้จำนวนผู้เสียชีวิตสะสมคงที่อยู่ที่ 85 ราย สำหรับผู้ติดเชื้อที่เพิ่มขึ้นจำนวน 65 ราย  เป็นผู้ป่วยรายใหม่จากระบบเฝ้าระวังและบริการ 20 ราย ,จากการค้นหาเชิงรุกในชุมชน 40ราย เป็นผู้ที่เดินทางจากต่างประเทศ มีการคัดกรอง ณ ด่าน และเข้าโรงพยาบาลหรือสถานกักกันที่รัฐจัดให้ จำนวน 3 ราย มาจากซาอุดิอาราเบีย สหราชอาณาจักร สวีเดน ประเทศละ 1 ราย และเป็นผู้ที่เดินทางมาจากมาเลเซียอีกจำนวน 2 ราย  ขณะที่สถานการณ์โควิด-19 ทั่วโลก มีผู้ติดเชื้อยืนยันสะสมรวมกว่า 117 ล้านราย มีผู้เสียชีวิตแล้วกว่า 2 ล้าน 5 แสนราย โดยสหรัฐอเมริกายังเป็นประเทศที่มีผู้ติดเชื้อมากสุด รองลงมา ได้แก่ อินเดีย บราซิล รัสเซีย สหราชอาณาจักร ส่วนประเทศไทยอยู่ในลำดับที่ 115 ของโลก